Termini per sol·licitar l'ajut és del 09 de juliol al 30 de setembre de 2020, ambdós inclosos.
Documentació que s'ha d'adjuntar la sol·licitud
Memòria del projecte, segons model facilitat per l'ICEC.
Pressupost del projecte, en el qual figurin tant les despeses com els ingressos, quantia de l'ajut que se sol·licita i detall de les fonts de finançament previstes.
Pla de distribució, comercialització o exhibició, així com el pla de mitjans que inclogui les activitats previstes de comunicació i publicitat.
Escrit d'autorització del representant legal de l'empresa o entitat sol·licitant perquè qualsevol entitat gestora de drets de propietat intel·lectual o empresa pugui facilitar informació a l'ICEC sobre la comercialització del producte cultural corresponent al projecte per al qual se sol·licita l'ajut, així com dels productes culturals similars comercialitzats en els dos exercicis anteriors al de concessió de l'ajut
En el cas de projectes en règim de coproducció, cal aportar el contracte de coproducció en el qual haurà de constar el percentatge de participació de cada empresa o entitat coproductora.
Tenir solvència econòmica i tècnica contrastada.
S'entén que no té solvència econòmica si el balanç de l'empresa de l'últim exercici tancat presenta fons propis negatius.
En cas que el sol·licitant acrediti variacions patrimonials posteriors que comportin una millora de la situació econòmica de l'empresa, es pot considerar que té solvència econòmica.
En el cas d'empresaris persones físiques, s'entén que no tenen solvència econòmica si els rendiments de l'activitat econòmica als efectes de l'IRPF no són positius.
Tenir una antiguitat mínima en la seva activitat de 2 anys o poder demostrar que els professionals directius de l'empresa o entitat tenen una antiguitat mínima en activitats similars del mateix temps.
Participar a risc en el projecte objecte de l'ajut.
2.1 Els projectes presentats han de complir els requisits següents, per a qualsevol de les tipologies establertes a la base 1.1:
a) Establi el calendari de l'explotació del projecte tenint en compte que ha de produir-se dins del termini que especifiqui la covocatòria corresponent
b) El projecte ha de referir-se a l'explotació d'un sol espectacle.
c) Tenir un pla de distribució, comercialització o explotació que prevegi un import efectiu d'ingressos.
Queden exclosos aquells projectes que no prevegin cap ingrés per aquests conceptes.
Els ingressos per patrocini no es consideren derivats de la distribució, comercialització o explotació del projecte
2.2 Respecte a la tipologia establerta a la base 1.1.a), l'espectacle ha de comptar amb un pla d'explotació i un calendari d'exhibició en espais urbans d'ús escènic o equipaments escènics i musicals públics o privats de Catalunya, que inclogui localitats diferents de la ciutat de Barcelona i d'aquelles on s'hagi exhibit l'espectacle fins a l'any anterior al de la concessió de l'ajut.
El pla d'explotació ha d'incloure, com a mínim, la representació de l'espectacle en quatre localitats.
L'espectacle s'ha d'haver estrenat en el moment de presentació de la sol·licitud.
2.3 Respecte a la tipologia establerta a la base 1.1.b), l'espectacle ha de comptar amb un pla d'explotació i un calendari d'exhibició de 2 o més actuacions, sense comptar l'estrena de la producció, en equipaments escènics i musicals de Catalunya.
El sol·licitant ha d'assumir el risc de recuperació, com a mínim, del 50% de les despeses específiques de les actuacions mitjançant els ingressos per taquillatge.
2.4 Respecte a la tipologia establerta a la base 1.1.c), l'espectacle ha de comptar amb un pla d'explotació i un calendari d'exhibició, sense comptar l'estrena de la producció, en espais urbans d'ús escènic o un equipament escènic de Barcelona o de fora de Catalunya."
Els ajuts de qualsevol tipologia prevista a la base 1.1 són compatibles amb altres ajuts per al mateix projecte de l'Oficina de Suport a la Iniciativa Cultural i de la resta de la Generalitat de Catalunya i organismes dependents, així com d'altres administracions públiques i entitats públiques o privades, i amb altres ingressos o recursos per a la mateixa finalitat.
Les persones beneficiàries han de presentar la documentació justificativa de les despeses i dels ingressos del projecte a l'Àrea de Desenvolupament Empresarial de l'Institut Català de les Empreses Culturals com a màxim al cap de quatre mesos després de finalitzada l'explotació